הוועדה המיוחדת לפניות הציבור, כנסת 23, פרוטוקול מספר 41, 2020-12-21 13:00

יעקב טסלר: אני פותח את ישיבת הוועדה המיוחדת לפניות הציבור.

יעקב טסלר: על סדר-היום: הסכנה לנוסעים בכביש 5856 לברטעא.

יעקב טסלר: לפני שניכנס לדברים.

יעקב טסלר: ידידי ממהר אז בבקשה תגיד מה שאתה רוצה.

בועז טופורובסקי: הנושא נוגע אליכם אבל חשוב לי מאוד שישמע את זה נציג האוצר.

בועז טופורובסקי: אני יושב-ראש ועדת המשנה לקידום הביטחון בדרכים.

בועז טופורובסקי: מה שקורה אצלכם הוא איום ונורא וזה חלק משורת מוקדי סיכון שמשרד התחבורה כבר מזמן ניפה.

בועז טופורובסקי: זה לא משהו שעכשיו אנחנו מופתעים ואף אחד לא מכיר.

בועז טופורובסקי: אלה מוקדי סיכון שמשרד התחבורה מכיר, מיפה ותקצב.

בועז טופורובסקי: בא משרד האוצר ב-2018, לקח 218 מיליון שקלים לטובת קניית קרונות לרכבת.

בועז טופורובסקי: בקיצור, אנחנו מגיעים עכשיו למצב שב-2020 אין תקצוב.

בועז טופורובסקי: בדיונים ועדה אמרו נתיבי ישראל שיש להם צוות מוכן, יש להם דרך והם יודעים איך לטפל בזה.

בועז טופורובסקי: בכל מקום שבו הם תיקנו, מספר התאונות ירד ב-50%.

בועז טופורובסקי: זאת אומרת, אנחנו יודעים שיש פתרון שיוריד את מספר התאונות אצלם ב-50%.

בועז טופורובסקי: בא משרד התחבורה ואומר, חבר'ה, אין לי תקציב.

בועז טופורובסקי: בא משרד התקציב אומר שיש 19 מיליארד שקלים תקציב, תעביר מכאן ומכאן.

יעקב טסלר: כל אחד מעביר את הכדור לשני.

בועז טופורובסקי: היתה לי שיחה עם מנכ"ל משרד התחבורה.

בועז טופורובסקי: הוא אמר לי שהוא מצא מקור, משהו מנתיבי אופניים.

בועז טופורובסקי: אני אפילו לא מתייחס למקור.

בועז טופורובסקי: הוא לא מאשר את זה כי הוא אומר שזה פרויקט חשוב שהוא לא מאשר לא לבצע.

בועז טופורובסקי: אז בעצם נוצר מצב שיש משרד תחבורה עם שורה של פקידים, מנכ"ל, שר התחבורה והבטיחות בדרכים, אבל בעצם מי שמחליט וקובע מדיניות, קובע ביצוע, קובע לוחות זמנים, זה משרד האוצר.

בועז טופורובסקי: עד עכשיו הייתי יחסית רגוע ובסדר עם כל הגורמים, אבל בגלל שמשרד האוצר מאשים את משרד התחבורה ומשרד התחבורה אומר שהם ביקשו ולא קורה.

בועז טופורובסקי: אנשים מתים.

בועז טופורובסקי: צר לי שאני צריך ללכת, אני ממש נדרש ללכת לוועדת הכנסת, אבל בואו נפתור את זה.

בועז טופורובסקי: כל הכבוד לך אדוני היושב-ראש על-כך שהעלית את הפנייה הכול כך חשובה.

בועז טופורובסקי: בוא נפתור את זה ואת שאר מוקדי הסיכון.

בועז טופורובסקי: יש מעל 70 מוקדי סיכון מאוד קריטיים שצריך לפתור וזה אחד מהם.

בועז טופורובסקי: זה עוד מעקות בטיחות לרוכבי אופנועים.

בועז טופורובסקי: צריך בשביל כמה מיליונים, לא יותר, ואנחנו נמנע מוות מיותר.

בועז טופורובסקי: בואו נציל חיים ואחר-כך נדבר על שאר הדברים.

בועז טופורובסקי: יש לזה מקור.

יעקב טסלר: אכן זה נושא מאוד חשוב אבל אני רוצה לדייק שמי שהעלה את הנושא הזה זה ידידי חבר הכנס יוסף ג'אברין.

בועז טופורובסקי: הוא בבידוד?

יעקב טסלר: פקקים בדרך לירושלים.

יעקב טסלר: הרבה עולים לירושלים אז כנראה שיש פקקים.

קריאה: הוא יגיע עוד רבע שעה.

יעקב טסלר: נחכה לו שיצטרף.

יעקב טסלר: אני אמשיך הלאה עם מה שאמר חבר הכנסת.

יעקב טסלר: בתקופה האחרונה אנחנו עוסקים בהצלת חיים.

יעקב טסלר: משקיעים מיליארדים בהצלת חיים.

יעקב טסלר: כרגע מנסים דרך החיסונים.

יעקב טסלר: אני לא יודע כמה עלו החיסונים אבל זה עלה הון תועפות והכול על-מנת להציל חיים.

יעקב טסלר: גם במה שאנחנו דנים היום מדובר בהצלת חיים.

יעקב טסלר: אכן זה לא נגיף אבל צר לי לומר שלפעמים זה יותר גרוע מנגיף.

יעקב טסלר: אף אחד לא יודע עד שהוא מגיע למקום הזה.

יעקב טסלר: אני קצת נברתי בחומרים.

יעקב טסלר: אני ממש הזדעזעתי.

יעקב טסלר: ראיתי לנגד עיניי שיש פה עוולה, יש פה מקום מועד לפורענות, מועד למוות מול העיניים.

יעקב טסלר: רואים בדוחות המשטרה שזה עולה משנה לשנה.

יעקב טסלר: רק ב-2019 היו 26 הרוגים.

ריאד כפהא: זה המדווח.

ריאד כפהא: הלא מדווח זה יותר.

יעקב טסלר: אני מתאר לעצמי.

יעקב טסלר: עוד יותר, כפי שהוא ציין.

יעקב טסלר: יש תכנית מסודרת, תקצבו, יש אומדנים.

יעקב טסלר: מה הולך פה?

יעקב טסלר: מה קורה?

יעקב טסלר: אולי יש איזה נוהל מסוים, אני לא מכיר.

יעקב טסלר: אולי נשמע מהחברים שמשתתפים בזום.

יעקב טסלר: רק כשיש איקס הרוגים מתחילים לעשות משהו.

יעקב טסלר: אם יש הרוג אחד או שניים – ככה זה נראה, אחרת אני לא מבין את ההתנהגות המוזרה הזאת.

יעקב טסלר: אנחנו רואים שהמקום הזה הוכרז כמוקד סיכון מ-2017 ו-2019.

יעקב טסלר: אני באמת לא מבין.

יעקב טסלר: ישבו, דנו, הגיעו להחלטה, ראו לנכון לקטלג ולהגדיר את הכביש הזה ובעצם לא קרה שום דבר.

יעקב טסלר: אני מתרשם שכל אחד זורק את הכדור לשני.

יעקב טסלר: אני מקווה שהיום נקבל תשובות.

יעקב טסלר: אם לא נקבל תשובות, אדוני ראש המועצה והגזבר, לא נשתוק ולא ננוח.

יעקב טסלר: הצלת חיים זה לא סתמי.

יעקב טסלר: נעקוב עד שימצאו פתרון ומשאבים למקום הזה.

יעקב טסלר: אני רוצה לפנות לראש המועצה ולשמוע את התייחסותך לנושא.

ריאד כפהא: תודה לך כבוד היושב-ראש.

ריאד כפהא: אני מקווה שבאמת נצא היום עם תובנות ופתרונות לכביש הזה.

ריאד כפהא: קודם כל, אני אשים אתכם במרחב שלנו.

ריאד כפהא: המועצה שלנו מונה שלושה כפרים שיש להם רצף טריטוריאלי.

ריאד כפהא: זה ברטעא, מועאוויה, עין אלה סהלה.

ריאד כפהא: אני מדבר על שני הכבישים.

ריאד כפהא: אני חייב להודות שנעשו עבודות בשני הכפרים אל סהלה ומועאוויה ובכפר ברטעא יש לנו כביש שהוכרז כמוקד סיכון.

ריאד כפהא: כמובן גם קודמיי ברשות פעלו להסדרת הכביש הזה.

ריאד כפהא: 30 שנה לא נעשה דבר בכביש הזה, כמה תיקונים פה ושם, כמה דברים פשוטים.

ריאד כפהא: בתקופה האחרונה, עקב ההתפתחות הכלכלית באזור שלנו ועקב פתיחות לכפר ברטעא, שהוא כמובן כפר חצוי בין הרשות הפלסטינית לישראל, הכביש הזה הפך להיות מוקד סיכון.

ריאד כפהא: זה כביש צר מאוד, בלי שוליים.

ריאד כפהא: יש מדרונות שהם מסוכנים.

ריאד כפהא: הרבה תאונות קרו שם.

ריאד כפהא: הוא לא משמש רק את תושבי הכפר, זה ציר מרכזי שלפעמים עוברים בו 30,000 ו-40,000 בשעות שיא.

ריאד כפהא: אנשים נוסעים לברטעא המזרחית וגם מחריש באים לכיוון ערערה וכפר ערה.

ריאד כפהא: זה בעצם כביש מרכזי שמשרת אוכלוסייה.

ריאד כפהא: אם עושים סטטיסטיקה אנחנו מגיעים ל-10,000 – 20,000 בני אדם שעוברים שם.

ריאד כפהא: בימי השיא, 30,000 עד 40,000 מבקרים במקום הזה.

ריאד כפהא: זה מאוד מסוכן.

ריאד כפהא: יש הרבה תאונות דרכים, הרבה זעם, הרבה פקקים.

ריאד כפהא: הגיעו מים עד נפש.

ריאד כפהא: פנינו לכל המשרדים.

ריאד כפהא: צריך להגיד גם את הטוב וגם את הרע.

ריאד כפהא: יש דברים שהם באו לקראתנו.

ריאד כפהא: הכביש הזה אושר תכנונית.

ריאד כפהא: ישבו ודנו בנתיבי ישראל כשהוא עבר לרשותם.

ריאד כפהא: הם דנו איך ייראה הכביש מבחינה תכנונית ואושר מה שיעשו.

ריאד כפהא: ישבנו בכמה ישיבות עם נתיבי ישראל וגם עם משרד התחבורה.

ריאד כפהא: בישיבה האחרונה נפל לנו האסימון.

ריאד כפהא: כלומר, יש לנו תקציב אבל התקציב לא מספיק.

יעקב טסלר: כמה כסף אושר?

יעקב טסלר: כמה נדרש?

ריאד כפהא: אושרו 9 מיליון לביצוע.

ריאד כפהא: אמרתי שלא חושפים בפניי את התקציבים אז כמה צריך עוד?

ריאד כפהא: אמרו לי שצריך עוד 9 מיליון.

ריאד כפהא: רק אתמול נודע לי שצריך עוד 9 מיליון.

ריאד כפהא: אז שאלנו מה הפתרון?

ריאד כפהא: הפתרון הראשון היה שיעשו את חצי הכביש.

ריאד כפהא: אמרתי, ריבונו של עולם, אתה הולך לחתונה, אתה נותן לחתן ללבוש חליפה ומעיל בלי מכנסיים?

ריאד כפהא: איך זה ייראה?

ריאד כפהא: זה באמת ייתפס ככלום.

ריאד כפהא: אז אמרו שבגלל שזה מוקד סיכון צריך לחפש פתרונות.

יעקב טסלר: אז למה לא חיפשו פתרונות כשישבו ותכננו את הכביש?

יעקב טסלר: אז עשו חצי עבודה או שלא עשו עבודה בכלל או עשו עבודה בעיניים.

ריאד כפהא: עשו עבודה אבל כנראה ככל שעשו והתקדמו בעבודה – אני לא יודע מה קרה שם תכנונית.

ריאד כפהא: לכן זה בא לנקודה הזאת.

ריאד כפהא: כלומר, יש לי חצי כוס ואין לי את הכוס וזה כאילו לא עשינו שום דבר.

ריאד כפהא: כאן אנחנו באים וזועקים שהכביש מסוכן.

ריאד כפהא: אם אני את המצגת אתם תראו כמה תושבים עוברים שם ואיזה כפרים הוא מחבר.

ריאד כפהא: כמו שאמרת, אני לא רוצה שיהיו 5-10 בני אדם נפגעים אז מצילים נפש אחת כאילו הצילו את העולם כולו.

יעקב טסלר: ממתי אתה יודע שאושר 9 מיליון שקלים?

ריאד כפהא: מאתמול.

יעקב טסלר: אני לא מדבר על מה שחסר.

ריאד כפהא: לגבי מה שחסר נודע לי לפני חודש ימים.

יעקב טסלר: מתי אושר הדבר הזה?

ראיד כליפה: זה מאושר כבר 3 שנים.

יעקב טסלר: מתי נפל להם האסימון שצריך עוד 9 מיליון?

ריאד כפהא: לפני חודש.

יעקב טסלר: אז מה עשו במשך שלוש השנים האלה?

ריאד כפהא: אני לא יודע.

יעקב טסלר: אני שואל את עצמי.

יעקב טסלר: ישבו ב-2017 עשו תכנון שאושר.

יעקב טסלר: האומן היה 9 מיליון שקל.

יעקב טסלר: למה לא יצאו לביצוע?

יעקב טסלר: אני לא יודע לומר, תכף נשמע.

יעקב טסלר: אם ישבו בשקט, הלכו לישון ואחרי 3 שנים התעוררו ואז מגלים שמה שאמרו אז זה לא.

יעקב טסלר: למה לא? ראו שצריכים לעשות תכנון אחר.

יעקב טסלר: יכול להיות שמבחינת עלויות החומרים עלו יותר.

יעקב טסלר: אני לא מבין למה לא יצאו לביצוע ברגע שאושר.

יעקב טסלר: אם היו יוצאים לביצוע במיידי היו מגלים אז שיכול להיות שצריך לעשות שיפור לתכנון ואז לתקצב.

יעקב טסלר: זה שאנחנו שומעים על זה רק אחרי 3 שנים, זה אומר דרשני.

ריאד כפהא: כבוד היושב-ראש.

ריאד כפהא: הכביש הזה לפני 5-6 שנים היה באחריות משרד התחבורה.

ריאד כפהא: גם כן אז אושרה העבודה.

ריאד כפהא: לאחר מכן הוא עבר לאחריות נתיבי ישראל ואחר-כך הוא עבר לוועדה למיקוד סיכון.

ריאד כפהא: לא נעשו דברים חוץ מפלסטיק פה, פלסטיק שם, מעקה פה, מעקה שם.

ריאד כפהא: המצב של הכביש הוא מצב קשה מאוד.

ריאד כפהא: כל הגורמים מתריעים שהכביש הזה מסוכן מאוד.

ריאד כפהא: לא די בדיבורים.

ריאד כפהא: הכנתי סרטון שמציג איך הכביש נראה כשהוא ריק בשעות הבוקר מוקדמות ואיך הוא נראה בשעות השיא.

יעקב טסלר: בבקשה, תציגו.

יעקב טסלר: (מוצגת מצגת)

ריאד כפהא: תראו את השוליים.

ריאד כפהא: הכביש הזה צר מאוד, אפילו בלי שוליים.

ריאד כפהא: תראו כמה עמודי חשמל מצד שמאל.

ריאד כפהא: יש סיבובים מסוכנים.

ריאד כפהא: בסיבוב הזה מישהו נכנס בעמוד חשמל.

ריאד כפהא: גם כן נתיבי ישראל שמו גבולות לכביש אבל בתכלס העבודה לא התחילה כי חסר כסף.

ריאד כפהא: אגב, את התאורה אנחנו מתחזקים.

ריאד כפהא: אנחנו מדברים על 1,300 מטר מהכיכר לכיכר.

ריאד כפהא: לא מדובר על כביש של 20 קילומטר.

ריאד כפהא: אלה עמודי חשמל מסוכנים.

ריאד כפהא: זאת שעת השיא.

ריאד כפהא: זה צולם באוקטובר בשיא הקורונה.

יעקב טסלר: כמה תושבים גרים בכפר?

ריאד כפהא: בכפר הזה גרים 5,000 אבל נכנסים אליו 30,000 ו-40,000.

ריאד כפהא: יש שוק ומסחר בצד הפלסטיני.

ריאד כפהא: הוא מגיע עד כביש 65.

יעקב טסלר: באיזה שעות זה?

ריאד כפהא: זה היה ביום שבת.

ריאד כפהא: כמעט כל יום זה ככה.

ריאד כפהא: זאת כיכר שמשרד התחבורה עשה.

ריאד כפהא: יש עוד סיבות למה הכביש הזה הפך להיות מוקד סיכון.

ריאד כפהא: גם מפקדי המשטרה בעירון הקודם והנוכחי נתנו לנו חוות דעת עד כמה הכביש מסוכן.

יעקב טסלר: ראיתי את המכתבים שנשלחו למשרדי הממשלה כפי שציינת.

ריאד כפהא: זה שנים על גבי שנים.

ריאד כפהא: כשהגענו לרגע האמת שמחנו.

ריאד כפהא: ראינו את הגדרות, ראינו שהתחילו לעבוד.

ריאד כפהא: התחילו ניצנים של תקווה ואז אין כסף להשלים.

יעקב טסלר: רצו שהשמחה תימשך.

יעקב טסלר: אדוני הגזבר, אתה רוצה להתייחס?

יעקב טסלר: הכסף אצלך.

ריאד כליפה: הכסף במרכב"ה ואי-אפשר להוציא אותו.

ריאד כליפה: לא חושפים בפנינו איך בנו את האומדנים.

ריאד כליפה: זה דברים פנימיים שלהם.

יעקב טסלר: חבר הכנסת ג'אברין, שמענו את ראש המועצה.

יעקב טסלר: לפני כן היה פה חבר הכנסת טופורובסקי.

יעקב טסלר: אני מזדהה עם כל מילה שאומר ראש המועצה.

יעקב טסלר: ראינו את הסרטון וזה אכן מקומם.

יעקב טסלר: לפני שאגש יותר לעומק העניין אני רוצה לומר שאני לא רוצה לדבר כרגע על כסף.

יעקב טסלר: הכול מתחיל עם כסף ומסתיים בכסף.

יעקב טסלר: אני רוצה להבין משהו מאוד פשוט.

יעקב טסלר: משנת 2017 היה אישור תכנוני והיה אומדן.

יעקב טסלר: היום אנחנו ב-21.12.

יעקב טסלר: מה קרה?

יעקב טסלר: מה עשו ומה לא עשו?

יעקב טסלר: מי יודע לענות לי על השאלה הזאת?

יעקב טסלר: אני פונה למשרד התחבורה, לנתיבי ישראל.

יעקב טסלר: מי יודע לספר לי?

עאמר רשרש: שלום, אני נציג משרד התחבורה כרגע.

עאמר רשרש: היו צריכים לעלות נציגים נוספים ומשום מה לא הצלחתי.

יעקב טסלר: אדוני, אחרי התשובות שלך אני אבין אם יש סיבה מסוימת למה לא הצטרפו.

אושרית קלפוס: גם אני פה.

יעקב טסלר: אני חוזר בי.

עאמר רשרש: אני ראש מנהלת הגליל והנגב במשרד התחבורה.

יעקב טסלר: ספר לי קצת על הכביש הזה.

עאמר רשרש: שלום לכולם.

עאמר רשרש: אני מכיר את הכביש הזה.

עאמר רשרש: הייתי בישיבות אצל ראש המועצה כמה פעמים.

עאמר רשרש: האחרונה שבהן היתה בערך לפני כחודש וחצי יחד עם נתיבי ישראל.

עאמר רשרש: פעם הכביש היה ללא אבא והיום הכביש שייך לנתיבי ישראל.

עאמר רשרש: עד כמה שמוכר לי, הכביש מוכר כמוקד סיכון.

עאמר רשרש: הוא תוכנן בנתיבי ישראל ויש לו תקציב חלקי מאחר ואנחנו לא קיבלנו את כל התקציב הנדרש מהאוצר עבור מוקדי סיכון.

יעקב טסלר: מתי נודע לכם שיש לכם רק תקציב חלקי?

יעקב טסלר: באותו זמן שאושר התכנון?

עאמר רשרש: לי אישית נודע כשהייתי בישיבה יחד עם ראש המועצה לפני חודש וחצי.

עאמר רשרש: תקציב למוקדי סיכון מגיע בחוסר ובגלל זה הכביש לא בוצע.

עאמר רשרש: הכביש כבר מתוכנן על-ידי נתיבי ישראל והוא לקראת ביצוע.

עאמר רשרש: לא מבצעים אותו בגלל חוסר בתקציב.

עאמר רשרש: התקציב לא הגיע ולכן לא התחילו בכביש.

עאמר רשרש: אני אבקש מאושרית להתייחס.

אושרית קלפוס: אני מנהלת תחום תקציבי פיתוח במשרד התחבורה.

אושרית קלפוס: אני רוצה להודות למועצה המקומית בסמה שהעלתה את המקרה הזה.

אושרית קלפוס: המקרה הזה הוא מקרה אחד מיני רבים של מוקדי סיכון.

אושרית קלפוס: אנחנו מדברים על 163 מוקדי סיכון, שמתוכם 18 מוכנים לביצוע, 45 ותכנוניים, שמשרד התחבורה לא מקדם כיוון שלא קיבל תקציב.

אושרית קלפוס: בשנת 2019 היה קיצוץ של 40 מיליון, בשנת 2020 קיבלנו 50 מתוך 230 שאנחנו צריכים לקבל, בהתאם לסיכום תקציבי 2017-2018.

אושרית קלפוס: בסמה עבר לאחריות נתיבי ישראל בשנת 2018.

אושרית קלפוס: הוא הוכר כמוקד סיכון בשנת 2019.

אושרית קלפוס: התקציב היחיד שמשרד האוצר נתן זה 2 מיליון לתכנון.

אושרית קלפוס: הפרויקט עולה 21 מיליון.

אושרית קלפוס: בסמה, כמו הרבה מקים, כמו דבורייה ששמענו לא מזמן בחדשות, כמו מחלף סומך, כמו צומת עוזה, כמו צומת עלית, צומת ענתה, פרויקטים שמוכנים לביצוע, נמצאים בשלבי תכנון מתקדמים ולא תוקצבו.

אושרית קלפוס: הם לא תוקצבו בגלל שהמשרד לא קיבל כלל תקציב למוקדי סיכון, למעט 50 מיליון מתוך 230 מיליון לשנת 2020.

יעקב טסלר: שמעתי שלכביש הזה לא היה אבא.

יעקב טסלר: בואי תעשי סדר.

יעקב טסלר: אני לא מכיר את זה כמו שאתם מכירים.

יעקב טסלר: ב-2017 הכביש הזה הוגדר כמקום מסוכן.

יעקב טסלר: מי הגדיר את זה?

יעקב טסלר: מי היה האבא של הכביש?

אושרית קלפוס: בשנת 2017 זה עדיין לא עבר לאחריות נתיבי ישראל.

אושרית קלפוס: זאת אומרת, שזה לא תחת משרד התחבורה.

אושרית קלפוס: החל משנת 2012 משרד התחבורה החליט שהוא לוקח אחריות.

אושרית קלפוס: יצאו למבצע לוקחים אחריות על כבישים שהם לא רשומים שהם תחת משרד התחבורה, לא רשומים תחת שום מקור אחר, או שהם רשומים תחת מועצות מקומיות אבל למועצות אין יכולת לתחזק אותם מכיוון שיש בהם הרבה תנועה חוצה.

אושרית קלפוס: לכן המשרד עשה סדר, קבע נוהל שנקרא נוהל לוקחים אחריות.

אושרית קלפוס: במסגרת הנוהל הזה נקבע אלו כבישים המשרד לקח.

אושרית קלפוס: במסגרת הזאת הוא לקח המון כבישים.

אושרית קלפוס: בזמנו הוא קיבל הרבה תקציבים.

אושרית קלפוס: במהלך השנים גם כבישים שלא עברו למשרד התחבורה וקיבלנו פניות מאזרחים, וממועצות מקומיות, היו עולים לוועדת גבולות במשרד התחבורה ובהתאם לקריטריונים נקבע האם הם ראויים ועומדים בקריטריונים של לוקחים אחריות ויכולים לעבור לאחריות משרד התחבורה.

אושרית קלפוס: כמו שציינתי, לגבי הכביש הזה, רק משנת 2018 הוא הועבר לאחריות משרד התחבורה, קרי נתיבי ישראל.

אושרית קלפוס: בשנת 2019 אושר כמוקד סיכון, בעקבות המלצת משטרת ישראל.

אושרית קלפוס: גם האוצר תקצב אותו למעשה לתכנון, אבל רק לתכנון.

אושרית קלפוס: לכן אני רוצה לדייק.

אושרית קלפוס: רק 2 מיליון יש לפרויקט הזה.

אושרית קלפוס: רק תכנון, זה מה שמשרד האוצר הביא לנו בשנת 2019.

יעקב טסלר: אז ב-2017 לא קרה שום דבר?

אושרית קלפוס: בשנת 2017 הוא עדיין לא היה של משרד התחבורה.

יעקב טסלר: אז מי תכנן את זה?

אושרית קלפוס: בשנת 2019, כשהוכר כמוקד סיכון, ניתנה לנתיבי ישראל הרשאה לתכנון בסך 2 מיליון והם התחילו לתכנן.

יעקב טסלר: אז זאת טעות שלי.

יעקב טסלר: חשבתי שהם תכננו את זה כבר ב-2017.

אושרית קלפוס: התקציב נעשה בצורה שמקבלים כסף לתכנון ורק כשהוא מוכן לביצוע הוא מקבל הרשאה לביצוע.

ריאד כליפה: בדוחות שאנחנו מוציאים מהמרכבה, תחת הכותרת משרד התחבורה, יש תקצוב לפרויקט הזה של 6 מיליון שקלים משנת 2017.

ריאד כליפה: מה ההסבר של הדבר הזה?

ריאד כליפה: זה לא תואם למה שאת אומרת.

אושרית קלפוס: ההרשאה ניתנה לחברת נתיבי ישראל.

אושרית קלפוס: אם זה מופיע אצלך במערכת, אז כנראה שלא מדובר באותו פרויקט.

אושרית קלפוס: אם יש פרויקט ישן שבאותו אזור, לא ניתן להשתמש בדבר הזה.

ריאד כליפה: זה אותו קטע כביש, אותם מספרים.

ריאד כליפה: ההרשאה רשומה אצלי והיא עדיין בתוקף משנת 2017 של 6,161,000.

ריאד כליפה: יש עוד הרשאה עוד יותר ישנה של 3 מיליון שקלים.

אושרית קלפוס: אנחנו לא משתמשים בהרשאות ישנות.

אושרית קלפוס: אנחנו משתמשים בהרשאות שניתנו למטרה מסוימת בהתאם לאישורים של החשב הכללי ואגף התקציבים.

ריאד כליפה: לא, זה עניין שתקצבתם רק לא ביצעתם.

אושרית קלפוס: אם יש הרשאה ישנה שהיא מתאימה, צריך לקבל אישור ספציפי.

אושרית קלפוס: גם אז, כמו שאתה מציין, עדיין לא יהיה מספיק לביצוע הפרויקט.

אושרית קלפוס: כדי שאפשר יהיה לבצע את הפרויקט הזה ועוד פרויקטים רבים אחרים, משרד התחבורה צריך לקבל את כל התקציב שהובטח לו בסיכום תקציבי 2017-2018.

אושרית קלפוס: זה אומר 230 מיליון לשנה.

אושרית קלפוס: 230 מיליון בשנת 2020 ולא 50 מיליון ואז להגיד לנו לעשות תיעדוף ב-50 מיליון כי ברור שצריך לעשות תיעדוף בתוך 23% זה לא באמת תיעדוף וזה פשוט להעביר את הבעיה אלינו.

אושרית קלפוס: ל-2021 אנחנו גם צריכים לקבל 230 ואני לא יודעת אם נקבל.

יעקב טסלר: את יודעת להגיד לי ספציפית כמה חסר בכביש הזה שאנחנו מדברים עליו?

אושרית קלפוס: לכביש הזה ניתנו 2 מיליון לתכנון והוא עולה 21 מיליון אז חסר לנו 19.

אושרית קלפוס: שוב, בסוף אנחנו מוציאים רשימה של פרויקט בהתאם למספר התאונות בהם.

אושרית קלפוס: כדי שהכביש הזה יוכל להיכנס, כמו הרבה כבישים שיש בהן תאונות דרכים של מעל 8 הרוגים ב-3 שנים, המשרד צריך לקבל את כל ההרשאה שהובטחה לו.

אושרית קלפוס: הוא לא צריך להחליט מה גרוע יותר.

יעקב טסלר: אם אתם מקבלים רק חלק, איך בכל זאת אתם עושים את החלוקה?

אושרית קלפוס: התיעדוף נעשה בהתאם למספר תאונות הדרכים.

אושרית קלפוס: שוב, מה זה חלק?

אושרית קלפוס: קיבלנו 23.

אושרית קלפוס: אי-אפשר לעשות 23%.

אושרית קלפוס: לעשות תיעדוף מתוך 23% של מוקדי סיכון שהובטחו לנו ובהתאם לזה יצאנו לתכנונים, זה בלתי אפשרי.

יוסף ג'בארין: שלום לך.

יוסף ג'בארין: הכביש הזה עבר לאחריות נתיבי ישראל ב-2014.

יוסף ג'בארין: לי ידוע שמה שחסר זה 9 מיליון.

יוסף ג'בארין: רק אתמול ידעתי שחסרים 9 מיליון.

יוסף ג'בארין: לפני חודש וחצי ישבנו גם עם מר עאמר רשרש, שאני מכבד מאוד והוא עוזר לנו מאוד ורוצה כמובן לפתח ולקדם אבל כל הזמן חסר כסף.

יעקב טסלר: היא אומרת שחסרים 19 מיליון ואתה אומר שחסר 10 מיליון.

יוסף ג'בארין: יש 9 מיליון שמאושרים בנתיבי ישראל אבל חסרים להם כדי להשלים את הפרויקט עוד 9 מיליון.

יוסף ג'בארין: פה אני שומע שחסר 19 מיליון.

יוסף ג'בארין: מה באמת קורה?

יוסף ג'בארין: כשאני שומע את זה זה מקומם אותי.

יוסף ג'בארין: מה, הוליכו אותי שולל?

יוסף ג'בארין: ישבתי על תכנונים ימים ולילות.

יוסף ג'בארין: מ-2017 אנחנו מתכננים ולא מ-2019.

יוסף ג'בארין: ישבנו עם המתכננים, דאגנו, רצנו.

יוסף ג'בארין: למה שמו גדר של ברזל ותחמו את הכביש הזה משני הצדדים?

יוסף ג'בארין: למה מקדמים את התאורה?

יוסף ג'בארין: למה מקדמים ולמה מקדמים?

יוסף ג'בארין: משהו מוזר קורה פה.

יוסף ג'בארין: אני לא ישן טוב כי מה שאת אומרת זה לא מה שהם אומרים.

יוסף ג'בארין: חבר'ה, תדברו את האמת.

יוסף ג'בארין: אתם לא רוצים לעשות?

יוסף ג'בארין: תגידו שלא רוצים לעשות וזהו.

יוסף ג'בארין: אם אתם רוצים לעשות אז תדברו אחד עם השני, תראו מה טוב לכם, מה רע לכם, מה כן אפשר לעשות.

יוסף ג'בארין: את יודעת מה?

יוסף ג'בארין: חסר לכם כסף?

יוסף ג'בארין: את רוצה שאני אתן לכם הלוואה?

יוסף ג'בארין: תבואו אלי, אני אתן לכם הלוואה כדי להציל חיים.

יוסף ג'בארין: תתנו לי או על תתנו לי.

יוסף ג'בארין: אתמול ידעתי שחסרים 9 מיליון ואת אומרת שחסר 19.

יוסף ג'בארין: ההוא אומר לי שחסר 9.

יוסף ג'בארין: אני לא יודע מי מביא את הכסף.

יוסף ג'בארין: סליחה שאני כועס, זה מקומם.

יעקב טסלר: אני מקווה שנפתור בהמשך את הפתרון לחידה.

אושרית קלפוס: באמת חשוב לשים את הדגש.

אושרית קלפוס: העניין הוא לא רק ה-19 מיליון שחסרים כאן.

אושרית קלפוס: העניין הוא כל ה-180 מיליון שלא קיבלנו השנה.

יעקב טסלר: סליחה שאני אומר לך.

יעקב טסלר: את צודקת אבל אני כרגע לא עושה פה דיון איך לפתור את העברת הכסף ממשרד האוצר למשרד התחבורה, את כל ה-180 מיליון.

יעקב טסלר: זה לא כרגע הדיון.

יעקב טסלר: אפשר לעשות דיון בנפרד שאתם לא יכולים לבצע בגלל משרד האוצר.

יעקב טסלר: כרגע אנחנו מדברים על כביש 5856.

יעקב טסלר: על זה אני מדבר כרגע.

אושרית קלפוס: אני מבינה, אבל שבוע הבא תגיע עוד רשות מקומית עם מוקד סיכון אמיתי ואז נחזור עוד פעם.

אושרית קלפוס: אנחנו רק נכבה שריפות ולא נפתור את הבעיה.

יעקב טסלר: לצערנו זה המצב ואף אחד לא רוצה לכבות שריפות.

יעקב טסלר: לא מדובר פה במותרות אלא בהצלת חיים.

יעקב טסלר: בהצלת חיים צריך לעשות את הכול.

יעקב טסלר: אני בטוח שיש עוד כבישים שהם מוקדי סיכון, אני לא מזלזל.

יעקב טסלר: כרגע אנחנו דנים ספציפית בכביש הזה.

יעקב טסלר: אם באמת מדובר שחסרים עוד 9 מיליון שקלים אז זאת בושה.

יעקב טסלר: הצלת חיים בשביל 9 מיליון שקלים?

יעקב טסלר: אם אני מתחבר למה שאדוני אומר פה שהוא מרגיש שעובדים עלי, צוחקים עלי.

יעקב טסלר: לפני שלוש שנים אני יושב, מתכננים, יושבים יחד, יש רצון טוב.

יעקב טסלר: רואים את המצב בשטח.

יעקב טסלר: אני לא מדבר כרגע על פקקים ועל נוחות.

יעקב טסלר: יש הרבה כבישים בארץ שיש בהם פקקים.

יעקב טסלר: אני גר באשדוד גם שם יש מחלף שיש בו פקקים כל בוקר אבל זה לא מוגדר כמוקד סיכון.

יעקב טסלר: פה אנחנו מדברים בהצלת חיים.

יעקב טסלר: אני לא מדבר על עמודי חשמל וכל הדברים שיש שם.

יעקב טסלר: בעצם התחושה היא, יש לי כסף, אין לי כסף, יהיה, לא יהיה, עוד שנה, עוד שנתיים, עוד שלוש.

יעקב טסלר: שלא תחשבי שאני פונה אלי בטענה אישית.

יעקב טסלר: הדבר הזה כואב וזועק לשמים.

יעקב טסלר: איך אמרתי קודם?

יעקב טסלר: יכול להיות שצריך להיות איזה רף של אנשים, חס ושלום, שיעברו לעולם שכולו טוב ואז נתעורר.

יעקב טסלר: למה אנחנו לא יכולים למנוע כאשר אתם הגדרתם את הדבר הזה, לפי בקשת משטרת ישראל וכל הגורמים הרלוונטיים שמוסמכים לתת את האינפורמציה.

יעקב טסלר: הגדרתם את זה כמוקד סיכון.

יעקב טסלר: צריך להתיישב יחד ולחשוב איך אנחנו מצילים חיים.

יעקב טסלר: אנחנו פה כרגע נלחמים בקורונה ומוציאים מיליארדים לחיסונים כדי להציל חיים.

יעקב טסלר: פה אנחנו גם מדברים על הצלת חיים.

יעקב טסלר: עוד מעט נגיע לאוצר אבל אני רוצה לפנות לנתיבי ישראל.

יעקב טסלר: בוא תעשה לי סדר מה קורה.

רוברט דרייצר: אני מנהל אגף פרויקטים יעודיים.

רוברט דרייצר: האגף שלי מטפל בפרויקטים שהם מוקדי סיכון.

רוברט דרייצר: בין היתר גם פרויקט ברטעא.

רוברט דרייצר: רק כדי לעשות סדר.

רוברט דרייצר: יש שני פרויקטים שנקראים ברטעא.

רוברט דרייצר: אחד הוא כביש 6513.

רוברט דרייצר: זאת הכיכר שראיתם בסרטון.

רוברט דרייצר: היא נבנתה בערך ב-2017 וזה אולי מסביר את השורות התקציביות שדיברתם עליהן, על תקציבים שהועמדו ב-2017.

רוברט דרייצר: הפרויקט הנוכחי שלנו, כמו שנציגי משרד התחבורה ציינו, הוא אכן 21 מיליון שקלים והוא מטפל בדרך גישה מכביש 6513 עד יישוב ברטעא.

רוברט דרייצר: בעצם, בין שתי הכיכרות שראינו בסרטון.

רוברט דרייצר: אורך הכביש הוא 1,400 מטר.

רוברט דרייצר: הכביש במצב תחזוקתי מאוד ירוד.

רוברט דרייצר: הסיבה לכך היא שכנראה לאורך שנים הוא לא תוחזק על-ידי אף אחד.

רוברט דרייצר: כפי שצוין מדויק, לפני כשנתיים הוא עבר לאחריות של נתיבי ישראל, לאחר שהיה כביש ללא אבא.

רוברט דרייצר: אחרי שב-2019 קיבלנו את הכביש לאחריות שלנו והמקום הוגדר כמוקד סיכון, עסקנו בתכנון של הקטע.

רוברט דרייצר: כרגע אנחנו בשלבים מאוד מתקדמים של התכנון.

רוברט דרייצר: בעצם כמעט וסיימנו אותו.

רוברט דרייצר: מרגע שיועמד התקציב המלא שזה 21 מיליון נוכל במיידי לצאת למכרז ולכל המאוחר בעוד חודשיים להיות כבר עם קבלן בשטח.

רוברט דרייצר: נציג המועצה ציין שהתחילו לעשות כל מיני עבודות בשטח.

רוברט דרייצר: מדובר בהפקעות שעשינו כדי להתקדם לקראת הביצוע ולקראת המכרז.

יעקב טסלר: אם הבנתי נכון, אתה אומר שבתוך חודשיים יש לכם את התקציב?

רוברט דרייצר: אמרתי שבהינתן התקציב, תוך חודשיים אנחנו יכולים להיות מוכנים.

יעקב טסלר: הצליחו לבלבל אותי.

יעקב טסלר: אדוני ראש העיר, מתי אושר התכנון?

יעקב טסלר: אני שומע פה שכרגע מתכננים.

ריאד כפהא: התכנון מאושר - - -

יעקב טסלר: לפני שנתיבי ישראל נכנסו לתמונה?

ריאד כפהא: לא, הם תכננו.

יעקב טסלר: זה ב-2019?

יוסף ג'בארין: לא, הם כבר בתמונה מ-2014.

יוסף ג'בארין: אני לא יודע.

יוסף ג'בארין: זה מסמך רשמי ממנהל אגף תשתיות וגורמי חוץ.

יוסף ג'בארין: כתוב שם שבתאריך 10.2.2014 סוכם כי קטע הכביש עבר לאחריות חברת נתיבי ישראל בהתאם למפת החלוקה החדשה שפרסם משרד התחבורה.

יעקב טסלר: יכול להיות שבפועל זה התחיל ב-2019.

יעקב טסלר: רוברט, אתה מכיר את המסמך הזה?

רוברט דרייצר: אני לא שמעתי.

ריאד כפהא: אני אומר שב-10.2.2014 נשלח אלינו מכתב ממר גונן סער מנהל אגף רשויות וגורמי חוץ.

ריאד כפהא: במכתב נאמר: סוכם כי קטע הכביש עבר לאחריות חברת נתיבי ישראל בהתאם למפת החלוקה החדשה שפרסם משרד התחבורה.

ריאד כפהא: המכתב נשלח ב-19.2.2014 והוא סוכם ב-10.2.2014.

יעקב טסלר: רוברט, אתה מכיר כזה דבר?

רוברט דרייצר: לא.

ריאד כפהא: יש עוד מסמכים שזה באחריות נתיבי ישראל.

ריאד כפהא: היה תכנון גם כן של משרד התחבורה לפני שנכנסתי אנוכי לתפקיד ב-2012 או 2011.

ריאד כפהא: מר עאמר רשרש יודע על ידי חברה אחרת של הכביש הזה.

ריאד כפהא: כלומר, כל הזמן הכביש הזה גלגולים.

ריאד כפהא: אולי רוצים להשתיק אותנו שיש תכנון ואחר-כך לוקחים את ה-2 מיליון של התכנון וזורקים את מה שתכננו לפח.

ריאד כפהא: תחפשו, תחכו עד שנקבל את הכסף.

ריאד כפהא: רוברט, אני רוצה להזכיר לך ש-6513 זה נעשה כיכר לכניסה של הכפר ברטעא אבל זה לא רק לכפר ברטעא.

ריאד כפהא: העבודות נעשו למטה מהכביש.

ריאד כפהא: הם עברו לקציר, עברו לשקד, עברו לכל היישובים האלה.

ריאד כפהא: נכון שהכפר זוכר ומעריך שיש מעגל תנועה אבל זה לא תקציב שצריך לחשב אותו לבסמה.

ריאד כפהא: זה בכלל לא נוגע אלינו התקציב הזה.

ריאד כפהא: כשאמרו 6513, אמרתי שזה הכביש שמדובר עליו.

ריאד כפהא: מתברר לי שבכלל לא מדובר עליו.

ריאד כפהא: זה משרת את ערערה ואת כל האזור שם ולא רק אותנו.

ריאד כפהא: כמובן תבורך העשייה, אנחנו עשייה לכל האזור ולא רק לנו.

ריאד כפהא: אנחנו לא חמדנים באחרים אבל יש כביש שמשרת 30,000 – 40,000 איש בתקופות השיא.

ריאד כפהא: 20,000 עוברים בו יום יום.

ריאד כפהא: מצבו של הכביש זועק לשמים.

ריאד כפהא: בואו לא נחכה.

ריאד כפהא: ראיתם כמה עמודי חשמל ירדו שם מרוב פגיעות.

ריאד כפהא: צירפתי למצגת שלי גם תמונות מתאונות דרכים.

ריאד כפהא: אנחנו לא רוצים לאבד חיי אדם.

ריאד כפהא: אז בואו נתגייס כולנו יחד ונמצא את הכסף.

ריאד כפהא: אני לא צריך לנקוט בשמות, אבל אמר לי איזה בכיר, בואו נתגייס כולנו לדרוש את הכסף.

ריאד כפהא: זה פרויקט גמור, צריך לצאת כבר לדרך.

ריאד כפהא: למה גידרו?

ריאד כפהא: בואו נעשה את העבודה כמו שצריך.

ריאד כפהא: התכנון הוא טוב, הוא מעולה ומשרת את כולם.

ריאד כפהא: התכנון, אדוני היושב-ראש אושר מזמן.

ריאד כפהא: צריך רק לעבוד, השטח מוכן.

יעקב טסלר: לצאת לעבוד תוך חודשיים מקבלת הכסף, כפי שאמר רוברט.

יעקב טסלר: בואו נפנה למשרד האוצר, מר אריאל הבר, רפרנט תחבורה באגף התקציבים.

אריאל הבר: כן.

יעקב טסלר: יש רצון טוב ממשרד התחבורה, יש רצון טוב מנתיבי ישראל.

יעקב טסלר: מה קורה באוצר?

אריאל הבר: צר לי קצת על הדברים הלא מדויקים שנאמרו על-ידי משרד התחבורה.

אריאל הבר: התקציבים שהובטחו, כפי שאושרית אמרה, הוקצבו במלואם ומכאן ואילך מדובר בסדרי עדיפויות של משרד התחבורה.

יעקב טסלר: אתה יכול לחזור?

יעקב טסלר: לא הבנתי.

אריאל הבר: כפי שאושרית הציגה, נחתמה תכנית חומש לחברת נתיבי ישראל במסגרתה תוקצבו מוקדי הסיכון.

יעקב טסלר: בכמה תוקצבו?

אריאל הבר: כל הכספים עבור המוקדים האלה תוקצבו במלואם.

יעקב טסלר: כמה תוקצבו למוקדי סיכון?

אריאל הבר: 230 מיליון שקלים כפי שסוכם.

יעקב טסלר: 230 מיליון הועברו למשרד התחבורה?

אריאל הבר: עברו.

אריאל הבר: חלקם משרד התחבורה הסיט לטובת צרכים אחרים.

יעקב טסלר: זה כבר לא שייך אליך.

יעקב טסלר: מבחינת משרד האוצר כל מה שסוכם והוגדר כמוקד סיכום הועבר למשרד התחבורה?

אריאל הבר: אני לא מדבר על ייעוד ספציפי, אני מדבר על סכומים.

אריאל הבר: הסכומים שסוכמו הועברו בהתאם לסיכומים.

אריאל הבר: נעשה סיכום צד בשנה שעברה, במסגרתו חלק מהכספים הללו אכן הוסתו למטרות אחרות.

אריאל הבר: אבל זה סיכום בינינו לבין משרד התחבורה.

אריאל הבר: משרד התחבורה לא יכול לטעון עכשיו שהכסף לא עבר.

יעקב טסלר: אני המום.

אושרית קלפוס: אני אשמח להגיב.

יעקב טסלר: בוודאי, רציתי לפנות אליך.

אושרית קלפוס: אז באמת תכנית החומש של נתיבי ישראל סוכם 230 מיליון השנה למוקדי סיכון.

אושרית קלפוס: אגב, גם 120 מיליון לפניות שמאלה שגם נועדו להציל חיים.

אושרית קלפוס: זה גם פרויקטים מצילי חיים כי אנחנו יודעים שפניות שמאלה הן מסוכנות.

אושרית קלפוס: משרד התחבורה קיבל מוקדי סיכון בשנת 2017 18,230,000 כל שנה.

אושרית קלפוס: בשנת 2019 הוא קיבל 190,000,000 ובשנת 2020 הוא קיבל 50 מיליון.

אושרית קלפוס: הסתת התקציב שעליה מדבר נציג משרד האוצר – קשה לי להגיד את זה ואני מנסה לחפש מילים עדינות, אבל בוא נגיד שמהמשרד נשלל שיקול הדעת בהחלטה להיכן להסיט את התקציב.

אושרית קלפוס: כאשר הממשלה מחליטה על קיצוץ רוחבי או כאשר יש גירעונות וצריך לממן דברים, משרד התחבורה בא ומציע מקורות.

אושרית קלפוס: אבל אם בסוף משרד האוצר אומר לא על כל דבר, זה כדאי כלכלית, זה כדאי כלכלית, אז ברור לך שבסוף אין לנו באמת שיקול דעת ותיעדוף.

אושרית קלפוס: זה לא באמת תיעדוף אמיתי.

אושרית קלפוס: בסוף אומרים שמשרד התחבורה תיעדף את זה.

אושרית קלפוס: לא, מהמשרד נשלל שיקול הדעת.

יעקב טסלר: אושרית, אני לא יודע חשבון כל-כך.

יעקב טסלר: כל הכסף וכל הסכומים שהוגדרו כמוקד סיכון קיבלו במשרד התחבורה או לא קיבלו.

יעקב טסלר: אני לא נכנס למספרים, קיבלו או לא קיבלו?

אושרית קלפוס: לא קיבלנו את כל המוקדי סיכון לשנת 2020 ולא לשנת 2019.

יעקב טסלר: הסכומים שכרגע דובר עליהם, 200 או 230.

יעקב טסלר: קיבלתם או לא קיבלתם?

יעקב טסלר: אני כרגע לא מדבר על הקיצוצים.

יעקב טסלר: קיבלתם או לא? האוצר אומר שכן.

יעקב טסלר: אתם אומרים שלא?

אושרית קלפוס: קיבלנו רק 190 מיליון לשנת 2019 ו-50 מיליון לשנת 2020.

אושרית קלפוס: זה מה שקיבלנו.

אושרית קלפוס: המספרים מאוד חשובים פה.

אושרית קלפוס: לו היינו מקבלים יותר, הכול היה יוצא.

אושרית קלפוס: גם ברטעא, גם דבורייה, גם עוד צמתים שהם מוקדי סיכון ומחכים לביצוע.

אושרית קלפוס: לא קיבלנו את כל מה שהיינו צריכים לקבל.

אושרית קלפוס: זאת העמדה שלנו.

יעקב טסלר: אושרית, אני לא נמצא בוועדת התחבורה ואני לא אומר מה עדיף, יש לכם את אנשי המקצוע והם מחליטים.

יעקב טסלר: אני שואל שאלה מאוד פשוטה ואני לא יודע למה אני לא מבין.

יעקב טסלר: יכול להיות שידידי חבר הכנסת ג'אברין יעזור לי.

יעקב טסלר: הרבה מקומות בארץ הוגדרו כמוקדי סיכון.

יעקב טסלר: אחד ממוקדי הסיכון הוא ברטעא.

יעקב טסלר: את יודעת מה?

יעקב טסלר: אני אשאל אחרת.

יעקב טסלר: הכסף שאתם מקבלים, אתם מקבלים את זה צבוע לפי מוקדי סיכון?

יעקב טסלר: לפי מה אתם יודעים לומר שהסכום של 200 מיליון שקלים הוא עבור מוקדי סיכון?

יעקב טסלר: איך אתם יודעים את הסכומים?

אושרית קלפוס: יש ועדה בין משרדית - - -

יעקב טסלר: דקה, אני אסביר את עצמי.

יעקב טסלר: הרי מאיפה הוועדה לוקחת את הסכומים?

יעקב טסלר: אני מניח שבדקו איזה סוג אומדן באופן כללי, שיש כך וכך מוקדים בארץ.

יעקב טסלר: פה זה עולה 20 מיליון, פה 10 מיליון עד שמגיעים לסכומים הזה.

יעקב טסלר: אחרי שמקום מסוים הוגדר כמוקד סיכון, האם הכסף שאתם מקבלים צבוע עבור ברטעא או עבור מקום אחר או שלא צבוע שום דבר?

יעקב טסלר: אומרים ש-200 מיליון שקלים הוא עבור כל מוקדי הסיכון?

יעקב טסלר: איך זה עובד?

אושרית קלפוס: הוא צבוע.

יעקב טסלר: האם הגיע ממשרד האוצר כסף עבור ברטעא, כן או לא?

אושרית קלפוס: הגיע לתכנון בלבד.

יעקב טסלר: כמה כסף הגיע?

יעקב טסלר: 2 מיליון?

אושרית קלפוס: 2 מיליון לתכנון בשנת 2019.

יעקב טסלר: תודה בשלב הזה.

יעקב טסלר: אריאל, האם אתה יודע לומר לי כמה כסף הועבר מהאוצר למשרד התחבורה כמוקד סיכון ברטעא.

אריאל הבר: לא.

אריאל הבר: התיעדוף הוא בתוך משרד התחבורה ונתיבי ישראל, אפשר לבדוק איתם.

יעקב טסלר: יש לי זמן עד מחר בבוקר, חברים.

יעקב טסלר: אין היום מליאה, אין שום דבר, שהתקציב יידחה, לא מעניין אותי שום דבר.

יעקב טסלר: את המשחקים האלה אני לא אוהב.

יעקב טסלר: מה אני אעשה?

יעקב טסלר: במגרש הזה אני לא יודע לשחק.

יעקב טסלר: אני אוהב להיות ישר, אמיתי, כנה ובלי כל הקשקושים האלה.

יעקב טסלר: אם אתה לא יודע לומר לי כמה כסף – מה שאלתי?

יעקב טסלר: לא שאלתי אותך מה משרד התחבורה עשה?

יעקב טסלר: אני שואל אם אתה יודע לומר לי, במשרד האוצר, כמה כסף עבר על ברטעא?

יעקב טסלר: אם אתה לא יודע לבדוק, תבדוק לי.

יעקב טסלר: אני רוצה לעזור לך.

אלון הבר: אפשר לבדוק.

אלון הבר: אני אבדוק את זה בדיוק עם משרד התחבורה עם הנציגים שיושבים פה.

אלון הבר: לכן אפשר להפנות את השאלה אליהם.

יעקב טסלר: הם אמרו לי 2 מיליון שקלים.

אלון הבר: כנראה שזה מה שנתנו.

יעקב טסלר: כמה ביקשו?

יעקב טסלר: משהו לא מסתדר.

אלון הבר: הם לא מבקשים עבור ברטעא אלא עבור כלל מוקדי סיכון.

אלון הבר: לא מגישים בקשה ספציפית.

יעקב טסלר: הרגע שמעתי מאושרית שהכסף מגיע מבחינתם צבוע.

יעקב טסלר: שאלתי כמה כסף והיא ענתה 2 מיליון שקלים.

יעקב טסלר: אתה אומר שאתה לא יודע.

יעקב טסלר: אני לא אומר שמה שהיא אומרת או מה שאתה אומר לא נכון.

יעקב טסלר: אני בעצם רוצה לנסות להבין האם הכסף הועבר כמו שאתה אומר ומשרד התחבורה ונתיבי ישראל לא ביצע את העבודה למרות שזה אושר והחליטו במשרד התחבורה לקחת את התקציב לטובת פרויקטים אחרים או לא?

יעקב טסלר: כדי לדעת את הדבר הזה אני רוצה לקבל את התמונה המלאה.

אלון הבר: אני אחזור שוב.

אלון הבר: 230 מיליון שקלים בשנה הועברו למשרד התחבורה.

אלון הבר: בסיכום בין משרד האוצר למשרד התחבורה סוכם שחלק מהכספים יופנו לצרכים אחרים של משרד התחבורה.

יעקב טסלר: מי סיכם את זה?

אלון הבר: זה סיכום שנערך בין משרד האוצר לבין משרד התחבורה.

יעקב טסלר: אתה יודע להגיד לי את הסיכום?

אלון הבר: בדומה לסיכום שבו הוחלט שהתקציב השנתי יעמוד על 230 מיליון שקלים.

אלון הבר: זה סיכום דומה.

יעקב טסלר: איך אני יודע כמה כסף עבור צבוע עבור ברטעא.

יעקב טסלר: מישהו יכול לענות לי על זה?

יוסף ג'בארין: אני יכול לנסות.

יעקב טסלר: אתה מייצג את משרד התחבורה או את משרד האוצר או את שניהם יחד?

יוסף ג'בארין: אני מייצג משרד אוצר שמותח את היד.

יוסף ג'בארין: זאת הזדמנות לדבר אז באמת תודה, חבר הכנסת טסלר על הצגת הנושא.

יוסף ג'בארין: זה הקושי בדיוק שהביא אותנו לכאן.

יוסף ג'בארין: בנתיבי ישראל זורקים על האוצר ובאוצר אומרים נתיבי ישראל.

יוסף ג'בארין: אם לא היינו מנסים לקדם את זה, יכול להיות שזה היה נמרח לעוד כמה שנים.

יוסף ג'בארין: אנחנו רוצים לקדם את זה.

יוסף ג'בארין: האמת היא, שיש משהו לא הגיוני בדברים שאנחנו שומעים.

יוסף ג'בארין: האוצר העביר את התקציבים והוא אומר שסדרי העדיפויות הם של נתיבי ישראל.

יוסף ג'בארין: זה לא מתיישב לי שבנתיבי ישראל יגידו שבגלל שאין להם כל הכסף לכל הפרויקטים אז הם לא עושים כלום.

יוסף ג'בארין: זה לא מתקבל על הדעת.

יוסף ג'בארין: נכון אושרית?

יוסף ג'בארין: את לא יכולה לומר שבגלל שאין לך את מלוא התקציב לכל הפרויקטים שנתבקשו אז את לא תעשי כלום?

אושרית קלפוס: לא, אני לא אומרת את זה.

יוסף ג'בארין: אנחנו מודעים.

יוסף ג'בארין: כחבר כנסת אני מטפל לא רק בברטעא.

יוסף ג'בארין: אני מקבל פניות לכל כבישי הסיכון הללו.

יוסף ג'בארין: אבל בינתיים אנחנו מדברים על ברטעא.

יוסף ג'בארין: לגבי ברטעא יש משהו מאוד חשוב שאני מניח שהם דיברו עליו ואת בטח מכירה אותו.

יוסף ג'בארין: זה לא כביש לברטעא, זה כביש שמשרת אלפי נוסעים.

יוסף ג'בארין: כבוד היושב-ראש, בטח שמעת על זה ביום שבת.

יוסף ג'בארין: קודם כל, המועצה המקומית נושאת בנטל של לשמר את המקום ולתחזק עבור אלפי המבקרים.

יוסף ג'בארין: אגב, יותר יהודים מאשר ערבים בימי שבת.

יעקב טסלר: זה אני לא מאמין.

יעקב טסלר: נוסעים יהודים בשבת?

יוסף ג'בארין: יש כאן משהו מאוד ייחודי ובעייתי.

יוסף ג'בארין: הנטל על המועצה המקומית הוא מאוד כבד.

יוסף ג'בארין: היתה הרשאה של 6 מיליון שאני גם מכיר אותה.

יוסף ג'בארין: צריך עוד תוספת.

יוסף ג'בארין: אי-אפשר שאת מקפיאה את ההקצאות ליישובים ואומרת שבינתיים אין את כל התקציב.

יוסף ג'בארין: גם לך יש סדרי עדיפויות.

יוסף ג'בארין: אני חושב שבברטעא, בהתחשב במצב הייחודי שם, זה בהחלט סדר עדיפות ממדרגה ראשונה.

יוסף ג'בארין: זה כבר מחכה כמה שנים.

יוסף ג'בארין: בינתיים בטח עשיתם עבודות במקומות אחרים.

יוסף ג'בארין: אנחנו כאן כדי לבקש ממך פתרון.

יוסף ג'בארין: אין לך כאן את כל 100 האנשים שמבקשים פתרונות.

יוסף ג'בארין: בינתיים אנחנו מבקשים פתרון.

יוסף ג'בארין: יש תקציב שהועבר אליכם.

יוסף ג'בארין: אנא, השתדלי למצוא פתרון.

יוסף ג'בארין: לא באנו סתם כדי להעצים את הדברים ולצאת.

יעקב טסלר: חבר הכנסת ג'אברין, בעצם אתה אומר שבעדיפות שיש למשרד התחבורה ונתיבי ישראל, ברגע שאין להם את כל התקציב, הם לא מחכים בצד עד שיביאו את הכול.

יעקב טסלר: שלא יסתכלו על ברטעא כמשהו נקודתי אלא משהו הרבה יותר רוחבי.

יעקב טסלר: זה לא מענה ספציפי ל-5,000 אנשים שגרים שם.

יעקב טסלר: אושרית, ההסתכלות צריכה להיות רחבה יותר.

יעקב טסלר: אני מצטרף לבקשה להכליל את זה בפנים בתוך הכסף שיש לכם עד שתקבלו את הכול.

יעקב טסלר: בואו לא נשכח שהכול מתחיל בהצלת חיים.

יעקב טסלר: מתחיל ומסתיים בהצלת חיים.

אושרית קלפוס: אני רוצה להתייחס להצלת החיים.

אושרית קלפוס: אם קיבלנו 23% מהסל שהיינו צריכים לקבל השנה, זה ממש קשה לתעדף בין הגרוע מאוד לגרוע מאוד.

אושרית קלפוס: כל הפרויקטים שאנחנו צריכים להוציא עכשיו לביצוע, כולם מוגדרים כמוקדי סיכון.

אושרית קלפוס: בכולם היו מעל 8 תאונות דרכים בשלוש שנים.

אושרית קלפוס: לפני שאנחנו יוצאים לביצוע אנחנו בודקים כמה תאונות דרכים היו בשלוש השנים האחרונות ובהתאם לתעדוף של תאונות הדרכים.

אושרית קלפוס: מה אתה מבקש ממני?

יעקב טסלר: אושרית, אני מבקש לקבל את כל הפרויקטים שאתם הוצאת, למרות שלא קיבלתם את התקציב ולפי סדר העדיפויות.

אושרית קלפוס: אני יכולה להגיד לך שחבר הכנסת בועז טופורובסקי ביקש את זה לפני כחודשיים.

אושרית קלפוס: הוא קיבל את זה אחרי יומיים.

אושרית קלפוס: הוא קיבל את כל הרשימה של כל הפרויקטים שמוכנים לביצוע ולא יוצאים, שהם בשלבי תכנון והם לא יצאו לביצוע.

יעקב טסלר: אני לא אכעס אם נקבל את זה תוך 4 ימים.

יעקב טסלר: אני רוצה לראות מה היו סדרי העדיפויות.

יעקב טסלר: חבר הכנסת ג'אברין, אז נקבל תמונה יותר ברורה.

יוסף ג'בארין: אבל בין לבין אפשר כמובן לפנות לאושרית כאחראית על הנושא ולבדוק איך אפשר לקדם את העבודות שם.

יעקב טסלר: על האוצר לעשות את העבודה ולבוא ולהשלים.

יעקב טסלר: אבל כרגע, ממה שיש להם – כמו שאתה אומר, אי-אפשר לשבת בחיבוק ידיים וצריך למצוא את הפתרון איך אפשר בכל זאת להתחיל להתקדם.

יעקב טסלר: להישאר ככה כמה שנים זה ממש לא.

יעקב טסלר: אושרית, מה את אומרת?

יעקב טסלר: תוכלי לעזור לנו?

אושרית קלפוס: אנחנו נעביר את כל הנתונים.

אושרית קלפוס: המשרד וחברת נתיבי ישראל יש לנו שקיפות.

אושרית קלפוס: יש לנו את כל נתוני תאונות הדרכים וכיצד נעשה התיעדוף בין כל הדברים המסוכנים שדורשים השקעה ושיפור.

אושרית קלפוס: אנחנו נעביר את כל הנתונים לוועדה.

יוסף ג'בארין: מה את מציעה לגבי ברטעא?

אושרית קלפוס: אני אעביר לכם את הנתונים.

אושרית קלפוס: אני חושבת שכשהוועדה תראה את הנתונים ותראה איך אנחנו צריכים להחליט בין מקומות עם 20 תאונות דרכים, 15 תאונות דרכים, אני חושבת שלבד תקבלו את התשובה שאנחנו צריכים לקבל את כל הסל שהובטח לנו בחומש.

ריאד כפהא: ב-2019 היו 29 תאונות דרכים באותו כביש ויש גם מה שלא מדווח.

ריאד כפהא: אושרית, אני לא רוצה תשובה, רק שאלה באוויר כדי שחברי הוועדה ישמעו וכולם ישמעו.

ריאד כפהא: למה נאמר לראש רשות שחסר לפרויקט הזה רק 9 מיליון ולא 18 מיליון?

ריאד כפהא: אני לא רוצה תשובה.

ריאד כפהא: זאת שאלה שעולה באוויר ומכאן אנחנו נתחיל.

ריאד כפהא: אני מקווה שיהיה רק כל טוב שאף אחד לא ייפגע ושנהיה בריאים ושלמים בלי תאונות דרכים וגם מהקורונה.

יעקב טסלר: אושרית, אתה יכולה להתייחס למה שהגזבר הזכיר לגבי ה-6 מיליון שקלים?

יעקב טסלר: את יודעת על מה מדובר?

אושרית קלפוס: אני לא יודעת במה מדובר.

אושרית קלפוס: אנחנו נבדוק את זה עם אגף רשויות מקומיות אצלנו.

קריאה: אני יכול להתייחס.

קריאה: כמו שציינתי, אנחנו יזמנו את הפרויקט בנובמבר 2019.

קריאה: אומדן לייזום הפרויקט היה 9 מיליון.

קריאה: שלב הייזום זה שלב מאוד מוקדם כשרב הנסתר על הגלוי ואנחנו עדיין לא יודעים מה קורה בתת קרקע.

קריאה: אנחנו עדיין בשלב תכנון מאוד מוקדם.

קריאה: כאשר הדברים הבשילו והגענו לאורך נכון, שזה 1,400 מטר ולא 700 מטר כמו שהיה בייזום, לאחר שידענו שצריך להזיז תשתיות כדי לשפר את הכביש.

קריאה: יש שם קו מקורות באורך קילומטר שצריך להזיז.

קריאה: אז הגענו ל-21 מיליון.

קריאה: הפגישה שהיתה עם ראש המועצה היתה בערך לפני כחודשיים עם אנשים שלי בעצם שמסרו לו שחסרים 9 מיליון מתוך הבנה שנקבל את התקציבים שהובטחו בשלב של ייזום.

קריאה: אז הפער היה באמת 9, כי חשבנו שנקבל את ה-9 של הייזום.

קריאה: היות שלא קיבלנו שום דבר וגם הצורך הלך ועלה, אז היום אנחנו עומדים על סך הכול פרויקט 21 מיליון, כאשר מתוכו תוקצבו רק 2 לשלב של התכנון.

יוסף ג'בארין: ומה עם ה-9 מיליון?

יעקב טסלר: הם לא קיבלו.

אושרית קלפוס: הם לא קיבלו.

אושרית קלפוס: הם בנו על זה שיש להם גיבוי תקציבי.

יעקב טסלר: לדבריהם הם לא קיבלו.

יעקב טסלר: זה לא מסתדר לי, צריך לברר יותר לעומק.

ריאד כפהא: כבוד היושב-ראש, אני רוצה להודות לך באופן אישי.

ריאד כפהא: אני אצא מפה אופטימי כי באמת יש יושב-ראש שיש לו רצון עז להוציא את הצדק לאור.

יעקב טסלר: נשתדל.

ריאד כפהא: זה כמובן נותן לי להירגע.

ריאד כפהא: אם לא הייתי בא לוועדה הזאת לכנסת ואם לא הייתי פונה, האמן לי, היו לי עוד 10 שנים לחכות.

ריאד כפהא: יש כבישים אחרים בארץ במקומות אחרים.

ריאד כפהא: אני לא דואג רק לעצמי כי גם אני אסע בהם והם באותו מצב.

ריאד כפהא: צר לי שהמצב הולך ונהיה כך.

ריאד כפהא: אני מודה לחברי יוסף ג'אברין.

ריאד כפהא: אני מודה לאתי ולחברים שנמצאים פה ושנחשפתי אליהם.

ריאד כפהא: אני מודה גם לגזבר שליווה אותי.

ריאד כפהא: אני מקווה באמת שכולנו נצא נשכרים.

יוסף ג'בארין: גם אני וגם היושב-ראש נמשיך ללוות את הנושא ולראות איך מקדמים אותו.

יוסף ג'בארין: אני רואה בזה תחילת חידוש הדיון.

יעקב טסלר: אור בקצה המנהרה.

יוסף ג'בארין: אדוני היושב-ראש, הערה קטנה.

יוסף ג'בארין: גם לפני 6-7 שנים היה כסף לתכנון והכביש תוכנן ולא יצא לביצוע.

יעקב טסלר: לא היה אבא.

יוסף ג'בארין: לצערי, כשיש אבא גם יצא לתכנון.

יוסף ג'בארין: אני מקווה ומתפלל יום ולילה שהאבא הפעם ידאג שהתכנון הזה ייצא לביצוע ולא עוד 6-7 יהיה תכנון חדש.

יוסף ג'בארין: כל הזמן אנחנו מתכננים ולא מספיקים.

יוסף ג'בארין: אני מקווה שתהיה באמת עבודת מטה טובה.

יעקב טסלר: אני רוצה לסכם.

יעקב טסלר: לא ברור לי ממתי נתיבי ישראל נהיה אבא לכביש הזה?

יעקב טסלר: האם ב-2014 או ב-2019?

אושרית קלפוס: 2018.

יעקב טסלר: לראש המועצה יש מסמך שזה מ-2014.

אושרית קלפוס: אפשר לבדוק ברשומות.

אושרית קלפוס: זה רק ברגע שזה עובר ברשומות.

יעקב טסלר: נבדוק את זה.

יעקב טסלר: חברים, כל אחד יעשה את המאמץ.

יעקב טסלר: נכון שיש בפתרון הזה גם נוחות אבל בראש ובראשונה זה הצלת חיים.

יעקב טסלר: ברגע שעסקינן בהצלת חיים ויש רצון טוב – אם מדובר בסדרי עדיפויות אז אם לא שקלו נכון אז אפשר לשקול מחדש.

יעקב טסלר: כל אחד יכול לטעות ולראות איך אנחנו יכולים לתקן.

יעקב טסלר: במידה ולא, בואו נתגייס יחד.

יעקב טסלר: כבר כמה שנים שהתושבים במקום סובלים.

יעקב טסלר: אני פונה למשרד התחבורה ולנתיבי ישראל.

יעקב טסלר: אנחנו מודים לכם על כל העזרה שאתם נותנים, לאו דווקא באזור הזה אלא בכל מדינת ישראל.

יעקב טסלר: אתם עושים עבודה חשובה ובזכותכם נמנעים תאונות דרכים ואתם מצילים חיים בעבודה שלכם.

יעקב טסלר: בואו נמשיך עם העבודה הנפלאה שלכם.

יעקב טסלר: אני פונה גם למשרד האוצר.

יעקב טסלר: אתם הברז, אתם השיבר, מה לעשות?

יעקב טסלר: בעצם כל משרדי הממשלה מתנקזים במשרד האוצר.

יעקב טסלר: למשרד האוצר יש שלט למעלה, בריאות, תחבורה, כלכלה, הכול נמצא במשרד האוצר.

יעקב טסלר: יש לכם עוצמה גדולה ומצד שני יש לכם גם חובה וזכות.

יעקב טסלר: יש לכם זכות לעזור ומחובת

יעקב טסלר: כם גם לעזור.

יעקב טסלר: אנחנו נעקוב.

יעקב טסלר: תעבירו לנו את סדרי העדיפויות במוקדי סיכון.

יעקב טסלר: יחד נמשיך הלאה ולא נרפה עד שנתבשר שהעבודות בכביש ברטעא יצאו לדרך.

יעקב טסלר: תודה לך אושרית, תודה לרוברט, אריאל וכל מי שהשתתף.

יעקב טסלר: הישיבה נעולה.